་བཏོན་པའི་
བགྲུངས་ཆུ་སྟེ་དེ་དག་གང་ཡང་ཕུལ་ལུ་གང་ངམ། མདོར་ན་རིལ་བུ་ནུབ་ངེས་
བླུགས། རིན་ཆེན་སྨན་ནག་ཐུན་ཚད་སེ་བ་བཞིར་གསུངས་པར་ད་ལམ་འདིར་
༧རྒྱལ་མཆོག་ལྔ་བའི་རིལ་ནག་ཚད་ལྟར་སེ་བ་ལྔའམ། རཱ་ཏི་བཅུའི་ཚད་ཡིན།

༄༅།རིན་ཆེན་རིལ་བུའི་ཕན་ཡོན་དང་བསྟེན་ཐབས་གསལ་བའི་མེ་ལོང་།
201
ཁ་ཁེབས་དར་དམར་བཞི་ལྟེ་བ་དང་། བྱུང་ན་ཆོས་གོས་བརྒྱད་ལྟེབ། དེ་སྟེང་
སྨན་བླའམ། ཐུབ་དབང་གི་སྐུ་བརྙན་བརྩེགས། མདུན་དུ་མཆོད་པ་རྣམ་ལྔ་
བཤམས་ནས་ སྨན་བླའི་མདོ་ཆོག་དང་། བྱིན་རླབས་ བླ་ སྒྲུབ་ ཀྱི་ ཆོ་ ག་ གང་
རིགས་འགྲུབ་ན་ལེགས། མཐར་བྱིན་རླབས་ཕུད་མཆོད་ཙམ་བྱས་ཀྱང་འཐུས།
དེ་མིན་ རང་ཉིད་ནས་སྐྱབས་སེམས་སྔོན་དུ་འགྲོ་བས་མདུན་གྱི་རྟེན་སྨན་བླ་
དངོས་སུ་བསམ་ལ། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་
ཡང་དག་པར་རྫོགས་པའི་སངས་རྒྱས་སྨན་གྱི་བླ་བཻཌཱུརྱ་འོད་ཀྱི་རྒྱལ་བོ་ལ་ཕྱག་
འཚལ་ལོ། མཆོད་དོ་སྐྱབས་སུ་ མཆིའོ།། ཞེས་ཕྱག་ འཚལ་ ལ་ ལན་ བདུན་
བརྗོད། དེ་ནས་སྟན་ལ་འདུག ཇི་སྙེད་སུ་དག་ཕྱོགས་བཅུའི་འཇིག་རྟེན་ན།
དུས་གསུམ་གཤེགས་པ་མི་ཡི་སེང་གེ་ཀུན།། བདག་གིས་མ་ལུས་དེ་དག་ཐམས་
ཅད་ལ།། ལུས་དང་ངག་ཡིད་དང་བས་ཕྱག་བགྱིའོ།། བཟང་བོ་སྤྱོད་པའི་སྨོན་
ལམ་སྟོབས་དག་གིས། རྒྱལ་བ་ཐམས་ཅད་ཡིད་ཀྱི་མངོན་སུམ་དུ།། ཞིང་གི་
རྡུལ་སྙེད་ལུས་ རབ་ བཏུད་པ་ཡིས།། རྒྱལ་བ་ཀུན་ལ་ རབ་ ཏུ་ཕྱག་འཚལ་ལོ།།
རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས།། སངས་རྒྱས་སྲས་ཀྱི་དབུས་ན་
བཞུགས་པ་དག། དེ་ལྟར་ཆོས་ཀྱི་དབྱིངས་རྣམས་མ་ལུས་པར། ཐམས་ཅད་
རྒྱལ་བ་དག་གིས་གང་བར་མོས།། དེ་དག་བསྔགས་པ་མི་ཟད་རྒྱ་མཚོ་རྣམས།།
དབྱངས་ཀྱི་ཡན་ལག་རྒྱ་མཚོའི་སྒྲ་ཀུན་གྱིས།། རྒྱལ་བ་ཀུན་གྱི་ཡོན་ཏན་རབ་
བརྗོད་ཅིང་། བདེ་བར་གཤེགས་པ་ཐམས་ཅད་བདག་གིས་བསྟོད།། མེ་ཏོག་
དམ་པ་ཕྲེང་བ་དམ་པ་དང༌། སིལ་སྙན་རྣམས་དང་བྱུག་པ་གདུགས་མཆོག་
དང་།། མར་མེ་མཆོག་དང་བདུག་སྤོས་དམ་པ་ཡིས།། རྒྱལ་བ་དེ་དག་ལ་ ནི་
མཆོད་པར་བགྱི། ན་བཟའ་དམ་པ་རྣམས་དང་དྲི་མཆོག་དང་།། ཕྱི་མ་འཕུར་
མ་རི་རབ་མཉམ་པ་དང་།། བཀོད་པས་ཁྱད་པར་འཕགས་པ་མཆོག་ཀུན་གྱིས།།
རྒྱལ་བ་དེ་དག་ལ་ནི་མཆོད་པར་བགྱི།། མཆོད་པ་གང་རྣམས་བླ་མེད་རྒྱ་ཆེ་བ།།
དེ་དག་རྒྱལ་བ་ཐམས་ཅད་ལ་ཡང་མོས།། བཟང་བོ་སྤྱོད་ལ་དད་པའི་སྟོབས་

202
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
དག་གིས།། རྒྱལ་བ་ཀུན་ལ་ཕྱག་འཚལ་མཆོད་པར་བགྱི།། འདོད་ཆགས་ཞེ་
སྡང་གཏི་མུག་དབང་གིས་ནི།། ལུས་དང་ངག་དང་དེ་བཞིན་ཡིད་ཀྱིས་ཀྱང་།།
སྡིག་པ་བདག་གིས་བགྱིས་པ་ཅི་མཆིས་པ།། དེ་དག་ཐམས་ཅད་བདག་གིས་སོ་
སོར་བཤགས།། ཕྱོགས་བཅུའི་རྒྱལ་བ་ཀུན་དང་སངས་རྒྱས་སྲས།། རང་རྒྱལ་
རྣམས་དང་སློབ་དང་མི་སློབ་དང་། འགྲོ་བ་ཀུན་གྱི་བསོད་ནམས་གང་ལ་ཡང་།།
དེ་དག་ཀུན་གྱི་རྗེས་སུ་བདག་ཡི་རང༌།། གང་རྣམས་ཕྱོགས་བཅུའི་འཇིག་རྟེན་
སྒྲོན་མ་རྣམས།། བྱང་ཆུབ་རིམ་པར་སངས་རྒྱས་མ་ཆགས་བརྙེས།། མགོན་པོ་
དེ་དག་བདག་གིས་ཐམས་ཅད་ལ།། འཁོར་ལོ་བླ་ན་མེད་པ་བསྐོར་བར་བསྐུལ།།
མྱ་ངན་འདའ་སྟོན་གང་བཞེད་དེ་དག་ལ།། འགྲོ་བ་ཀུན་ལ་ཕན་ཞིང་བདེ་བའི་
ཕྱིར། བསྐལ་བ་ཞིང་གི་རྡུལ་སྙེད་བཞུགས་པར་ཡང་།། བདག་གིས་ཐལ་མོ་
རབ་སྦྱོར་གསོལ་བར་འགྱི།༎ ཕྱག་འཚལ་བ་དང་མཆོད་ཅིང་བཤགས་པ་དང་།།
རྗེས་སུ་ ཡི་ རང་ བསྐུལ་ ཞིང་གསོལ་བ་ཡི།། དགེ་བ་ ཅུང་ ཟད་ བདག་ གིས་ ཅི་
བསགས་པ།། ཐམས་ཅད་བདག་གིས་བྱང་ཆུབ་ཆེན་པོར་བསྔོའོ།།
མཎྜ་འབུལ་བ་ནི། ས་གཞི་སྤོས་ཀྱིས་བྱུག་ཅིང་མེ་ཏོག་བཀྲམ།། རི་རབ་
གླིང་བཞི་ཉི་ཟླས་བརྒྱན་པ་འདི། སངས་རྒྱས་ཞིང་ལ་དམིགས་ཏེ་ཕུལ་བ་ཡིས།།
འགྲོ་ཀུན་རྣམ་དག་ཞིང་ལ་སྤྱོད་པར་ཤོག། ཨི་དམ་གུ་རུ་རཏྣ་མཎྜལ་ཀཾ་ནི་རྱ་ཏ་
ཡཱ་ནཱི། ཞེས་ཡན་ལག་བདུན་པ་དང་མཎྜལ་སོགས་ཀྱིས་ཚོགས་བསག སྨན་
བླའི་ཐུགས་ཀའི་འོད་ཟེར་གྱིས་འཁོར་འདས་ཀྱི་བདུད་རྩི་ ཐམས་ཅད་བསྡུས་
ནས་རིལ་བུ་ལ་ཐིམ་པས་འཆི་མེད་བདུད་རྩིར་གྱུར་པར་བསམ། ཨོཾ་ན་མོ་བྷ་ག་
ཝ་ཏེ། བྷཻ་ཥ་ཛྱེ་གུ་རུ་བཻཌཱུརྻ་པྲ་བྷ་རཱ་ཛཱ་ཡ། ཏ་ཐཱ་ག་ཏཱ་ཡ། ཨརྷ་ཏེ་སམྱཀྶཾ་བུདྡྷ་
ཡ། ཏདྱ་ཐཱ། ཨོཾ་བྷཻ་ཥ་ཛྱེ་བྷཻ་ཥ་ཛྱེ། མ་ཧཱ་བྷཻ་ཥ་ཛྱེ། བྷཻ་ཥ་ཛྱེ་རཱ་ཛཱ་[ཡ་]ས་མུངྒ་ཏེ་
སྭཱ་ཧཱ། ཞེས་གཟུངས་གང་མང་བཟླས་ནས། ཐུགས་རྗེ་ཀུན་ལ་སྙོམས་པའི་བཅོམ་
ལྡན་འདས།། མཚན་ཙམ་ཐོས་པས་ངན་འགྲོའི་སྡུག་བསྔལ་སེལ། དུག་གསུམ་

༄༅།རིན་ཆེན་རིལ་བུའི་ཕན་ཡོན་དང་བསྟེན་ཐབས་གསལ་བའི་མེ་ལོང་།
203
ནད་སེལ་སངས་རྒྱས་སྨན་གྱི་བླ།། བཻཌཱུརྱ་ཡི་འོད་ལ་ཕྱག་འཚལ་ལོ།། རིག་པའི་
གནས་མཆོག་བཅོ་བརྒྱད་ཐུགས་སུ་ཆུད། ཚེ་ལ་དབང་བའི་བཅུད་ལེན་དངོས་
གྲུབ་བརྙེས། མངོན་ཤེས་སྙིང་རྗེས་འགྲོ་མཆོག་འདུ་བ་སྙོམས།། དྲང་སྲོང་རིག་
འཛིན་རྣམས་ཀྱིས་ཤིས་པར་མཛོད། ཚངས་པ་སྐྱེ་རྒུའི་བདག་དང་ཐ་སྐར་བུ།།
དྲག་པོ་དབང་བོ་ཉི་ཟླ་ས་མི་རླུང་༎ དྲང་སྲོང་སྨན་གྱི་ཚོགས་དང་བཅས་པ་དང་།།
འབྱུང་བོ་རྣམས་ཀྱིས་བདག་ནི་སྲུང་བར་ཤོག། ལྷ་རྣམས་ཀྱི་ནི་བདུད་རྩི་ལྟ་བུ་
དང༌།། ཀླུ་རྣམས་ཀྱི་ནི་གཙུག་ནོར་ལྟ་བུ་དང༌༎ དྲང་སྲོང་རྣམས་ཀྱི་བཅུད་ལེན་ལྟ་
བུ་ནི། བདག་གཞན་ནད་པ་ལྟ་བུ་ལ་ཁྱོད་ཅེས་པས་ཁ་བསྒྱུར་ལ་སྨན་འདི་ཉེ་བར་གནས་
པར་མཛོད།། རླུང་མཁྲིས་བད་ཀན་བཞི་བརྒྱ་རྩ་བཞིའི་ནད།། ཚེ་ལ་བར་དུ་
གཅོད་པ་ཞི་བ་དང་། གནོད་པའི་བགེགས་རིགས་སྟོང་ཕྲག་བརྒྱད་ཅུ་དང་།།
ཡེ་འབྲོག་སུམ་བརྒྱ་དྲུག་ཅུ་ལ་སོགས་པ༎། བསམ་པའི་བར་དུ་གཅོད་པ་ཞི་བར་
མཛོད།། ཅེས་པས་ཤིས་པ་བརྗོད།། དངོས་གཞི་ནད་ཅན་ནད་མེད་གང་ཡིན་
ཡང་། སྔ་ཉིན་ཕྱི་དྲོ་ནས་ཟས་སྤང་། སྲོད་ལ་རྩ་ཁ་འབྱེད་བྱེད་གཡེར་མ་རྡོག་
ཉེར་གཅིག་གདུས་པའི་ཁུ་བ་ཧུབ་དོ་གསུམ་བཏང་རྗེས་དྲོ་བར་ཉལ།
དེའི་ནང་
སྔ་སྡིག་ དྲག་ གཟའ་ དང་ མ་ འགྲོགས་ པའི་ དུས་ སྦྱོར་བུ་མོ་དང་། འཁྲིག་པ།
གཞུ། ཉ་བཅས་གང་རིགས་འཁེལ་བ་བྱུང་ན་མཆོག མིན་ཡང་བདུད་རྩི་ཐུན་
མཚམས་དང་ བསྟུན་ རིགས་ ལྡན་ རང་ དུས་ གཞན་ དུས་ གཉིས་དང་། སའི་
འཕུང་བྱེད་ནག་པོ་རྒྱུ་བའི་དུས་མ་འགྲིག་པ་ནམ་ཕྱེད་ནས་ནམ་ལངས་ཚུན་དུས་
གང་བཟང་ལ་གཏོང་བ་པོས་གོས་གསར་གྱོན་ཏེ་གདན་དཀར་བོའི་སྟེང་ ཤར་
ཕྱོགས་བཻཌཱུརྱའི་ཞིང་ཁམས་ལ་ཁ་བལྟས་ཤིང་ཕྱག་བཙལ་ཏེ་བསྡད་ནས་ཐུགས་
རྗེ་ཀུན་ལ་སྙོམས་པའི་ཞེས་སོགས་ཤིས་བརྗོད་དང༌། གཟུངས་རིང་ངམ། ཏདྱ་
ཐཱ། ཨོཾ་བྷཻ་ཥ་ཛྱེ་བྷཻ་ཥ་ཛྱེ། མ་ཧ་བྷཻ་ཥ་ཛྱེ། རཱ་ཛཱ་ས་མུངྒ་ཏེ་སྭཱ་ཧཱ། ཞེས་
གཟུངས་ཐུང་ཅི་མང་འདོན་བཞིན་དུ། མདུན་གྱི་ནམ་མཁར་སྨན་བླ་མངོན་
སུམ་དུ་བཞུགས་པའི་ཕྱག་གི་ལྷུང་བཟེད་ནས་བདུད་རྩི་བྱུང་བ་རང་གི་ལྕེ་ལ་

204
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
ཞུགས་པ་ཙམ་གྱིས་ཉི་མས་མུན་པ་དེད་པ་བཞིན་ནད་གདོན་ཐམས་ཅད་སངས་
ཀྱིས་དག་ པར་བསམ་ པའི་གསོལ་ འདེབས་ ཡིད་ འདུན་ གྱི་ ངང་ ནས་ རིལ་ བུ་
ལྕགས་ཐུར་རམ། སྲིན་ལག་གཙང་མས་ལེགས་པར་བསྣུར་ཏེ་རོལ། སྣོད་ལ་མ་
འགོས་པར་རྟ་གང་ཡིན་གྱིས་ལན་འགའ་ཤས་བཤལ་ནས་འཐུང་། དཀར་ཡོལ་
ཏུ་འབྲུ་དཀར་ཅུང་ཟད་བླུགས་ཏེ་སྔར་བཞིན་འཇོག མགོ་བོ་དང་བཅས་ལུས་
པོ་མལ་གོས་ཀྱིས་དྲོ་བར་བྱིབས་ལ་རྔུལ་བྱུང་ཚད་དབྱི། མ་རྔུལ་ན་གོང་གསལ་
སྨན་རྟ་གང་ཡིན་ཚ་རྒོ་དེ་དཀར་ཡོལ་གང་ཙམ་འཐུང་ནས་ཧ་ཅང་དྲོ་ལ་སྒོར།
ཉི་ཤར་ ཙམ་ ལ་ རྩ་ ཁ་ སྡོམ་སྨན་གུར་གུམ་དང་། དོམ་མཁྲིས་མར་ཁུ་བཙག་
བཅད་ལ་ བཏབ་ ནས་ ཐུར་ མ་ གང་ ཙམ་ འཐུང་། ཞག་བདུན་ཚུན་ སྔོ་ ངད།
རུལ་སུངས་དང་། རྩིབ་བར་ཤ ནང་ཆའི་རིགས། ཉ་སྒོང་། ཤིང་འབྲས།
ཆང་སྐྱུར་རིགས་གཟེམ། ཞག་གསུམ་ཚུན་ལྷག་པར་སྲུང་བ་གལ་ཆེ། ཚད་རྙིང་
དང༌། རྨ་ལྷོག ཆུ་སེར་སོགས་ལ་ཞག་གསུམ་བཞི་ནས་སྦྱོང་བཏང་ན་ལེགས།
ཁྱད་པར་དུ་འདྲེད་ཀྱི་སྐབས་ལ་ཆང༌། སྟར་བུ། ཕྱུར་རྐང་སོགས་སྐྱུར་རིགས་
དང༌། སྤྱོད་ལམ་དྲག་ཤུལ། རྟ་རྒྱུག ཉལ་བོ་སྤྱོད་པ་སོགས་དང་། རྐང་རྗེན།
ཆུ་བརྒལ་བ་སོགས་སྨན་ནུས་འཇོམས་པས་ཡུན་ཅི་ཐུབ་འཛེམ་པ་དེ་སྲིད་དུ་རིན་
ཆེན་ལུས་ལ་གནས་ཤིང་། དེས་དུག་གི་དངོས་པོ་ནམ་བྱུང་ ཡང་དེའི་ རྟགས་
བཤལ་སྐྱུག་ཅུང་ཟད་བྱེད་པའམ། འཁྲོག་ཅིང་། སྒྲེགས་པ་ལ་གླ་རྩིའི་དྲི་བྲོ་བ་
འབྱུང་བས་དེ་མ་ཐག་དུག་སྦྱོང་གང་བདེའམ། ཨ་རུའི་གསེར་བཤལ་གྱིས་དུག་
དང་སྨུག་པོ་ཀུན་ལ་ཕན་པས་གཏོང་བ་དང༌། སླར་རིལ་བུ་བསྐྱར། ཟས་སྤྱོད་
ཀྱིས་རིལ་བུའི་དམ་ཚིག་ མ་ཉམས་ན་སྲམ་བྲུན་མར་སྦྱར་མགོ་དང་། ཟངས་
ཐལ་ཕག་ཚིལ་སྦྱར་བ་ལུས་ལ་བྱུགས་པས་སྨན་གྱི་ནུས་པ་བརྟན་པར་གསུངས་པ་
བཅས་ལུགས་གཅིག་དང་། ཡང་གཏོང་ཚུལ་ཞིབ་རྒྱས་ཕན་ཡོན་དང་བཅས་
༧གོང་ས་སྐྱབས་མགོན་སྐུ་ཕྲེང་བཅུ་གསུམ་པ་ཆེན་པོའི་གསུང་པར་འཁོད་ནོར་
གླིང་ཕོ་བྲང་དུ་བཞུགས་པ་ལྟར་གང་བདེ་བྱའོ།།

༄༅།རིན་ཆེན་རིལ་བུའི་ཕན་ཡོན་དང་བསྟེན་ཐབས་གསལ་བའི་མེ་ལོང་།
205
ཡང་དུག་གི་ནད་གཞི་ཅན་ལ་དམིགས་བསལ་གཏོང་བའི་ཚུལ་ནི།
དང་
བོ་མི་འཕྲོད་པའི་ཟས་ཀྱིས་ནད་རོ་སློང༌། དེ་རྗེས་འོ་མ་ཐང་བཅོ་ལྔའམ། སེ་
རྒོད་གསུམ་པ། བདུན་པ། ཐང་ཆེན་བཅུ་པ། ཉེར་ལྔ་སོགས་ཀྱིས་དུག་བསྡུ།
འདུས་རྟགས་ལུས་ལྕི་ཞིང་ཅུང་ཐུ་རུ་འགྲོ་བ་སོགས་བྱུང་ཚེ་གཟའ་ཚེས་བཟང་
བའི་ཉིན་མཁན་དཀར་དང༌། སྦང་མ་ཆུ་འཇམ་བསྲོས་པའི་ཁུ་བས་ལུས་དག་
པར་བཀྲུས། དེ་རྗེས་མར་གསར་ལུས་ལ་བྱུག་པར་བྱ། དེ་ནས་རིལ་བུ་ནད་
ཆེན་ལ་གསེར་ཞོ་གང་གི་ཚད་གསུངས་པས་གཉིས་གསུམ་ཙམ། སྨན་སྣོད་ཆོ་ག་
སོགས་གོང་བཞིན་བྱས་ཏེ་སྤང༌། སྲོད་ཀྱི་དུས་སུ་ལྡུམ་བུ་རེ་རལ་མཐེབ་ཚིགས་
ཙམ་ཞིབ་པར་བརྡུང་། བ་དམར་འོ་མ་ཇ་སུན་ ཙམ་ཞིག་ལ་ སྦྱར་ཏེ་བཏང་།
ནམ་ཕྱེད་ཕན་གོང་བཞིན་དུས་[དུ]སྦྱོར། ཐུན་མཚམས་དང་བསྟུན་ཏེ་སྨན་རྟ་
ཆང་དང༌། དྲོ་བཅོས་སོགས་གོང་བཞིན་བྱེད། སྨན་ཟུགས་[ཟུག]པའི་རྟགས་
སུ་ལུས་རྔུལ་བ་དང་། ཕོ་ལོང་ཚ་ཞིང་སྦོ་འཁྲོག་སོགས་འབྱུང༌། འདི་སྐབས་
མགོ་ལུས་ཐམས་ཅད་གཏུམས་ཏེ་རྔུལ་གང་ཐོན་བྱེད་པ་མན་ངག་ཡིན། དེའི་
རྗེས་སྦྱོང་གང་འོས་ཀྱིས་ནད་རོ་རྩད་ནས་སྦྱང་། སྤྱོད་ལམ་ཉིན་གཉིད་དང་
ལུས་འཁྱག་པ། ཆུ་བརྒལ་བ། དྲག་ཤུལ་སོགས་འཛེམ་པ་གལ་ཆེ། ཟས་ཤ་
མར་སོགས་གསར་བཅུད་ཀྱིས་ལུས་ཟུངས་གསོ་བ་ལས། སྔོ་ངད། རུལ་སྐྱུར།
ཞོ་དར་ཁ་ཚ་སོགས་གོང་འཁོད་ལྟར་བདུན་གཉིས་ཙམ་ལ་བསྲུང། དེ་ཡང་དུག་
བྱུང་ནས་ལོ་གཅིག་སོང་ན་རིལ་བུ་ཐེངས་གཅིག ལོ་གཉིས་སོང་ན་རིལ་བུ་
ཐེངས་གཉིས་སོགས་བསྟེན། ལོ་གང་སོང་ནད་ཞེན་ཆེ་བ་ཡིན་པས་དེའི་གཉེན་
པོའང་ལོ་ རེར་ ལན་ རེ་ གཏོང་ བ་ གནད་ དམ་ པ་ དང་། དུག་ གི་ ནད་ གཞི་
འཇོམས་རྗེས་ནད་རོ་འབམ་སོགས་སྨད་དུ་བབས་པའང་མང་དུ་འབྱུང་བས་དེ་
དང་དེའི་གཉེན་པོ་བསྟེན་པ་དང་། རིན་ཆེན་རིལ་བུ་གཞན་གྱི་གཏོང་ཚུལ་
ཡང་འདི་བཞིན་དུ་བྱའོ།།
སླར། རྒྱལ་ ཀུན་ ཐུགས་ རྗེའི་ རང་ གཟུགས་ བཻཌཱུརླའི༎ བྱིན་རླབས་

206
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
བདུད་རྩིའི་བཅུད་དུ་བསྒྲུབས་པའི་མཆོག། འགྲོ་བའི་སྲོག་ཟུངས་འཆི་མེད་
དཔལ་སྟེར་བ།། སྨན་གྱི་རྣམ་པར་ཤར་བའི་རིལ་བུ་འདི།། མཐོང་ཐོས་དྲན་
རེག་ནད་པའི་ཚོགས་མ་ལུས།། གནས་སྐབས་མི་མཐུན་འཇིགས་པ་ལས་གྲོལ་
ཞིང་།། ནད་མེད་རྣམས་ཀྱང་ཚེ་དཔལ་ལང་ཚོ་དར།། དགེ་སྡིག་བླང་དོར་ཆོས་
བཞིན་སྤྱོད་པ་དང་། ཇི་ལྟར་ཕན་ ཡོན་འདིས་ མཚོན་དུས་གསུམ་གྱི། སྐྱེ་
འཕགས་རྣམ་དཀར་དང་བཅས་བསྡོམས་པའི་མཐུས༎ འགྲོ་ཀུན་ལྷ་མིའི་རྟེན་
བརྒྱུད་སྨན་གྱི་བླའི།། སྐུ་གསུམ་བླ་ན་མེད་པ་མྱུར་ཐོབ་ཤོག། འདི་ལྟར་ཡང་།
སྔོན་གྱི་དུས་སུ་བླ་དཔོན་དང༌། འཚོ་མཛད། མི་དྲག་མཆོད་ཡོན་ཉི་ཟླ་ཟུང་དུ་
འབྲེལ་བ་རླབས་ཆེན་ཐུགས་བསྐྱེད་རྣམ་པར་དཀར་བ་ཇི་སྙེད་ཅིག་ནས་རིལ་
སྦྱོར་མཐུན་སྒྲུབ་མཛད་པ་པོ་ཤིན་ཏུ་མང་བས་སྐྱེ་འགྲོར་འཆི་མེད་ལྷའི་བདུད་རྩི་
བགོ་བཤར་ཐོབ་པ་ལྟར་བྱུང་བ་འདུག་ནའང༌། བར་སྐབས་ཤིག་ནས་སྤྱི་མཐུན་
བསོད་ནམས་ཀྱི་ བསྐུལ་ མ་ཞན་པའམ། གང་ལྟར་ འདི་ ལྟའི་ ཕྱོགས་ སུ་ ཕྱག་
བཞེས་མཛད་པ་པོ་ཆེས་ཉུང་བས་ཕྱོགས་འདིར་རིན་ཆེན་ཁྱད་འཕགས་ཞུ་ཡུལ་
དང་ ལག་ལེན་རྒྱུན་ཀྱང་ཆད་ཉེར་དོགས་ཤིང་། ལར་ནས་སྙིགས་ལྔའི་རང་
མདངས་སྐྱེ་འགྲོ་ཀུན་ལ་ནད་གདོན་རྒུད་ཚོགས་ན་བུན་ལྟར་གཏིབས་པ་དང